Aalborg Stiftstidende, 1840-07-23
Hs. M. Dronningen behagede ligeledes at tage Asylet og Domkirken i Øiesyn. Om Eftermiddagen henad Kl. 4, kjørte D. D. M. M. og Kronprindsen med Følge til Frysenborg og vendte atter om Natten Kl. 12-1 tilbage igjennem de illuminerede Gader og ledsagede af jublende Hurraraab. Strax efter Ankomsten i Kongeboligen bevægede sig et Tog af Fakkelbærende imod Samme, for under en afsjungen Sang at bringe Majestæterne deres Hyldest, hvorpaa et Længe leve!" for Kongeparret udbragtes og Faklerne i et Baal forenedes til en skjøn Jldsøile. Fakkeltoget bestod forøvrigt kun af det herværende Regiments Officerer og Mandskab, et Arrangement, der berøvede det iøvrigt skjønne Tog ethvert folkeligt Element, som man dog tilvisse havde handlet smukkere i at indlemme i Samme ved at invitere til almindelig Deeltagelse i Toget, og hvorved dette vistnok ogsaa i høiere Grad vilde have tiltalt Deres Majestæter, end som blot udgaaende fra een, militair Corporation. J Formiddags behagede Hs. Majestæt at give offentlig Audients, og foretog endnu en Excursion til den for Realskolen bestemte fremtidige Bygning, hvorpaa Deres Majestæters og Hs. K. H. Kronprindsens Afreise til Randers fandt Sted Kl. 10-11 under samme Æresbeviisninger, som ved Ankomsten. Under hele den Tid, Deres Majestætet glædede Byen med deres høie Nærværelse, havde overalt kun de meest levende Yttringer af Hengivenheds Folelser for det elskede Kongepar givet sig tilkjende. Under de mange offentlige Festligheder osv. vides heller intet forstyrrende Optrin at have fundet Sted eller nogensomhelst Malheur at være afstedkommen. Kun een ubehagelig Scene tildrog sig ved Majestæternes Ankomst og fortjener, for at undgaae fremtidige Gientagelser af lignende Tilfælde, nærmere at omtales. Da nemlig D. D. M. M. vare ankomne til den for Allerhøistsamme ved Frederiksbroen opreiste Æresport, skulde den Afdeling af det her garnisonerende Cavalleriregiment, som havde escorteret den kongelige Vogn, begive sig foran Samme og opstille sig ved Kongeboligen. Dette Opløb fandt imidlertid Sted i Carriere, og, ventelig foranlediget ved den hurtige Svingning, bragtes Rytteriet saa tæt ind paa det bag Samme posterede Borgermilitair, at dette hæsligt tilstænkedes og tillige udsattes for en Molestering, saa at det formeligt med Bajonetten maatte gribe til Repressalie mod Hestenes eller Rytteriets Paatrængenhed. Nogen yderligere Molest af Borgermilitairet blev saaledes forebygget, skjøndt selve Chefen ikke undgik en umild Berøring, af de indtrængende Ryttere. Skjøndt denne uheldige Collision imellem Cavalleriet og det borgerlige Militair vistnok i sig selv maa betragtes som aldeles foranlediget ved Vanvare eller Mangel paa tilbørlig Condulte, saa kunne vi dog ikke ved denne Leilighed forbigaae at omtale det høist Urigtige i at Cavalleriet foretager Evolusioner i Carriere igjennem tæt opfyldte Gader, da den Ulykke, som ved slig ubetimelig Til færdighed kan afstedkommes, ikke lader sig beregne. Det kan heller neppe tænkes, at Hs. Maj. føler sig tilfredsstillet ved den Slags Beviser paa Tjenesteiver, da disse hos den humansindede Monark vistnok kun kunne vække den samme Mishag, som de overalt i Folket maae fremkalde. - J disse Dage har her i Byen circuleret en med taltige Underskrifter forsynet Adresse til Borgerrepræsentanterne, hvori disse opfordres til, snarest muligt at besørge af fattet og underskrevet en Petition til den Roeskildske Stænderforsamling, for derved at tilkjendegive, at ogsaa denne Stads Jndvaanere erkjende Nødvendigheden af en Statsforfatning med constitutionelle Garantier, der indrømmer Stænderne fuldstændig og afgjørende Medvirkning, fornemmelig i Finantsernes Bestyrelse."